ΓΡΑΠΤΗ ΕΡΩΤΗΣΗ E-3152/01

υποβολή: Lousewies van der Laan (ELDR) προς το Συμβούλιο

(15 Νοεμβρίου 2001)

Θέμα: Βιομετρικό διαβατήριο

Στην Ολλανδία προσφάτως έχει αρχίσει η χρησιμοποίηση νέων διαβατηρίων με τα οποία δίδεται η ευκαιρία, εντός δύο ή τριών ετών, να καταχωρούνται βιομετρικά δεδομένα όπως, π.χ., δακτυλικά αποτυπώματα ή ιριδοσκόπηση. Έτσι παρουσιάζεται δελτίο ταυτότητος το οποίο είναι σημαντικά ασφαλέστερο από το σημερινό. Οπεύθυνοςπουργός κ. Van Boxtel ανακοίνωσε ότι είναι πρόθυμος να παρουσιάσει σταπόλοιπα ευρωπαϊκά κράτη μέλη την προωθημένη επί του προκειμένου ολλανδική τεχνολογία.

1. Φρονεί το Συμβούλιο ότι τυποποίηση ή εναρμόνιση των δελτίων ταυτότητος προς το καλύτερο πρότυπο μπορεί να ενισχύσει την ασφάλεια στην Ευρώπη χωρίς να απαιτηθεί να θυσιαστούν στον βωμό αυτό πολιτικές ελευθερίες·

2. Προτίθεται άραγε το Συμβούλιο να συμπεριλάβει το θέμα στην ημερήσια διάταξη είτε του προσεχούς Συμβουλίου Δικαιοσύνης και Εσωτερικών Υποθέσεων, είτε του επόμενου Συμβουλίου Κορυφής·

3. Υπό το πρίσμα των πρόσφατων αναζητήσεων για νέα μέτρα που θα περιορίσουν την τρομοκρατική απειλή στην Ευρώπη, προτίθεται άραγε το Συμβούλιο να ασχοληθεί με το εν λόγω θέμα κατά προτεραιότητα·

Απάντηση

(14 Φεβρουαρίου 2002)

Το ενδιαφέρον για τις καινοτομίες στον τομέα της ασφάλειας των εγγράφων που επιτρέπουν την εξακρίβωση της ταυτότητας ενός ατόμου, είτε πρόκειται για διαβατήρια, είτε για δελτία ταυτότητας, είτε για θεωρήσεις, είτε για άδειες παραμονής, κλπ., αυξήθηκε στην Ένωση μετά το συμπόσιο Visa 2000 που έλαβε χώρα στη Νυρεμβέργη τον Ιούνιο του 1999, κατά το οποίο πραγματοποιήθηκε, μεταξύ άλλων, ανταλλαγή απόψεων σχετικά με τις νέες τεχνολογίες και έγινε παρουσίαση διαφόρων βιομετρικών τεχνικών. Μετά τα γεγονότα της 11ης Σεπτεμβρίου 2001,πογραμμίσθηκε ζωηρά η ανάγκη έντασης των προσπαθειών στο θέμα της ασφάλειας των εγγράφων. Το Συμβούλιο, κατά τη σύνοδό του στις 20 Σεπτεμβρίου 2001, αναγνώρισε τη σημασία της ασφάλειας των εγγράφων ως μέσου καταπολέμησης της τρομοκρατίας και τόνισε την ανάγκη μεγαλύτερης προσφυγής στη βιομετρία. Μετά από αυτό το Συμβούλιο, η Επιτροπήπέβαλε νέα πρόταση κανονισμού για την τροποποίηση του κανονισμού του 1995 για την καθιέρωση θεώρησης ενιαίου τύπου, στην οποία προβλέπεται η ενσωμάτωση ψηφιακής φωτογραφίας στην θεώρηση. Για την πρόταση αυτή έχει ήδη επιτευχθεί ευρεία συμφωνία στο Συμβούλιο με την επιφύλαξη της γνώμης του Ευρωπαϊκού Κοινοβουλίου. Παρόμοια λύση θα επιλεγεί επίσης στο πλαίσιο της πρότασης της Επιτροπής για την καθιέρωση προτύπου για τις άδειες παραμονής που θα χορηγούνται σεπηκόους τρίτων χωρών.

Όσον αφορά τα διαβατήρια, το Συμβούλιο εφιστά την προσοχή στο ψήφισμα των αντιπροσώπων των κυβερνήσεων των κρατών μελών που συνεδρίασαν στα πλαίσια του Συμβουλίου σχετικά με την ασφάλεια των διαβατηρίων και λοιπών ταξιδιωτικών εγγράφων(1). Σύμφωνα με αυτό το ψήφισμα, τα κράτη μέλη καλούνται να εφαρμόσουν το συντομότερο δυνατό, και το αργότερο την 1η Ιανουαρίου 2005 (για τα διαβατήρια), την 1η Ιανουαρίου 2006 (για τα δελτία ταυτότητας και τα διαβατήρια βραχυπρόθεσμης διάρκειας με ισχύ άνω των έξι μηνών), τα ελάχιστα πρότυπα ασφάλειας για την παραγωγή και την έκδοση νέων ταξιδιωτικών εγγράφων, όπως τα πρότυπα αυτά εκτίθενται στο παράρτημα του ψηφίσματος. Διατηρείται επίσης η δυνατότητα να ορίζονται ακόμη αυστηρότερα κριτήρια ασφάλειας.

(1) ΕΕ C 310 της 28.10.2000, σελ. 1.